การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

บริษัท เมโทรซิสเต็มส์คอร์ปอเรชั่น จำกัด (มหาชน)
ดำเนินธุรกิจที่เกี่ยวข้องกับการจัดจำหน่ายและให้บริการด้านเทคโนโลยีสารสนเทศ อาทิ
คอมพิวเตอร์ฮาร์ดแวร์ ซอฟต์แวร์โซลูชั่น อุปกรณ์เครือข่าย
อุปกรณ์ต่อพ่วงและวัสดุสิ้นเปลืองที่เกี่ยวข้องกับคอมพิวเตอร์ และบริการด้านไอทีครบวงจร
ในฐานะเป็นตัวแทนจำหน่ายผลิตภัณฑ์ไอทีชั้นนำของโลก อาทิ ไอบีเอ็ม ฮิวเลตต์-แพคการ์ด แคนนอน
เลอโนโว ไมโครซอฟท์ โลตัส ออราเคิล โซลิดเวิร์ค เป็นต้น

ผลิตภัณฑ์และบริการด้านไอทีดังกล่าว จะมีการบริหารจัดการโดยจัดแบ่งตามกลุ่มผลิตภัณฑ์ ได้แก่

1.  กลุ่มผลิตภัณฑ์ฮาร์ดแวร์ (Enterprise Systems Group – ESG)
    จำหน่ายผลิตภัณฑ์ฮาร์ดแวร์ ประกอบด้วย คอมพิวเตอร์ขนาดกลาง พีซี อุปกรณ์จัดเก็บข้อมูล
    ระบบค้าปลีก เครื่องพิมพ์สำหรับระบบคอมพิวเตอร์ขนาดใหญ่ โดยในปี 2552
    มียอดจำหน่ายรวมร้อยละ 29.2 ของรายได้รวมทั้งหมดของบริษัท

2.  กลุ่มผลิตภัณฑ์ซอฟต์แวร์โซลูชั่น (Solutions Integration Group – SIG)
    จำหน่ายซอฟต์แวร์โซลูชั่นที่เกี่ยวข้องกับการบริหารกระบวนการดำเนินธุรกิจ อาทิ
    ซอฟต์แวร์อีอาร์พี ซอฟต์แวร์เพื่อการตัดสินใจทางธุรกิจ
    ซอฟต์แวร์การจัดการงานเอกสารและระบบ Workflow
    โซลูชั่นด้านความปลอดภัยของเครือข่ายและข้อมูล
    โซลูชั่นด้านระบบเครือข่ายและเทคโนโลยีไอพี รวมถึงบริการไอทีประเภทต่าง ๆ เช่น
    บริการระบบสำรองฉุกเฉิน บริการโฮสติ้ง และบริการฝึกอบรม เป็นต้น ซึ่งในปี 2552
    มียอดจำหน่ายคิดเป็นร้อยละ 30.9 ของรายได้รวมทั้งหมดของบริษัท

3.  กลุ่มผลิตภัณฑ์วัสดุสิ้นเปลือง (Office Supplies Group – OSG)
    จำหน่ายวัสดุสิ้นเปลืองที่เกี่ยวข้องกับคอมพิวเตอร์ เครื่องพิมพ์ขนาดเล็ก กล้องถ่ายรูป
    และเครื่องโปรเจ็คเตอร์ เป็นต้น ผ่านระบบการขายแบบเทเลมาร์เก็ตติ้ง
    และระบบการขายแบบ e-Procurement ผ่านเว็บไซต์ www.metro-supplies.com
    โดยในปี 2552 มียอดจำหน่ายรวมร้อยละ 39.2 ของรายได้รวมทั้งหมดของบริษัท

ความเปลี่ยนแปลงของลักษณะการประกอบธุรกิจ

ปัจจัยลบของวิกฤติการเงินในสหรัฐอเมริกา การชะลอตัวของเศรษฐกิจโลก
ความไม่มีเสถียรภาพของการเมืองในประเทศ ซึ่งส่งผลกระทบต่อการเติบโตของตลาดไอทีในปี
2552 ทำให้องค์กรธุรกิจมีการชะลอแผนการลงทุน ปรับลดงบประมาณ
หรือเลือกลงทุนระบบไอทีเฉพาะในส่วนที่มีความจำเป็นเร่งด่วนเท่านั้น

บริษัท เมโทรซิสเต็มส์คอร์ปอเรชั่น จำกัด (มหาชน)
จึงมีการปรับเปลี่ยนกลยุทธ์การดำเนินธุรกิจเพื่อรับมือกับวิกฤติดังกล่าว
ทั้งในด้านของการจัดการฐานลูกค้าและช่องทางการจัดจำหน่าย
การจัดหาผลิตภัณฑ์และบริการด้านไอที การดำเนินกลยุทธ์การตลาด

การบริหารจัดการฐานลูกค้าและช่องทางจัดจำหน่าย

การดำเนินธุรกิจของบริษัทฯ ในปีที่ผ่านมา
เน้นการขายผลิตภัณฑ์และบริการให้กับองค์กรภาคเอกชนระดับเอสเอ็มอีไปจนถึงองค์กรขนาดใหญ่ในหลายภาคอุตสาหกรรม
อาทิ อุตสาหกรรมยานยนต์ ชิ้นส่วนอิเล็กทรอนิกส์ สถาบันการเงิน
เพื่อกระจายความเสี่ยงกรณีที่ภาคอุตสาหกรรมใดเกิดชะลอการลงทุน
รวมทั้งกำหนดกลุ่มเป้าหมายให้แตกต่างจากคู่แข่งรายอื่น ๆ ซึ่งเน้นลูกค้าโครงการขนาดใหญ่
หน่วยงานราชการและธุรกิจขายส่ง เพื่อลดภาวะการแข่งขันที่รุนแรง

ทั้งนี้ บริษัทฯ มุ่งบริหารการขายและกิจกรรมการตลาดเพื่อรักษาความสัมพันธ์กับลูกค้า จนทำให้
ลูกค้าเดิมมีอัตราซื้อซ้ำสูงถึงร้อยละ 92.6 ของรายได้รวมของบริษัท หรือ คิดเป็นร้อยละ 77.4
ของจำนวนลูกค้า ขณะเดียวกัน บริษัทฯ ยังจัดการความเสี่ยงทางธุรกิจ
โดยไม่ให้มีลูกค้ารายใหญ่รายใด สั่งซื้อผลิตภัณฑ์และบริการจากบริษัทฯ สูงเกินกว่าร้อยละ 5
ของยอดรายได้รวม เพื่อเป็นการลดผลกระทบหากต้องสูญเสียลูกค้ารายนั้นไป

นอกจากนี้ บริษัทฯ ยังร่วมมือกับซัพพลายเออร์ และบริษัทผู้พัฒนาซอฟต์แวร์ เพื่อขยายฐานลูกค้าใหม่
เช่น สถาบันการศึกษา เป็นต้น

สำหรับวิธีการจัดจำหน่ายผลิตภัณฑ์และบริการ จะดำเนินการทั้งการขายตรง (Direct Sale)
และผ่านตัวแทนจำหน่าย (Dealers) อย่างไรก็ตาม บริษัทฯ
ให้ความสำคัญกับรูปแบบการจัดจำหน่ายตรงถึงลูกค้ามากกว่าการขายผ่านตัวแทนจำหน่ายในอัตราส่วน
85:15 เนื่องจากเป็นตลาดที่บริษัทฯ มีความถนัด ตลาดขยายตัวได้มาก มีอัตรากำไรสูง
และสามารถบริหารความเสี่ยงในเรื่องของเครดิตลูกหนี้อย่างมีประสิทธิภาพ

ส่วนการขายผ่านตัวแทนจำหน่าย จะเอื้อประโยชน์ในการกระจายสินค้าเพื่อเข้าถึงลูกค้ารายย่อย
กลุ่มลูกค้าในต่างจังหวัด หรือในบางอุตสาหกรรมที่บริษัทฯ ไม่มีความถนัด

การจัดหาผลิตภัณฑ์และบริการด้านไอที

บริษัทฯ เน้นแสวงหาผลิตภัณฑ์และบริการด้านไอที
ซึ่งมีชื่อเสียงเป็นที่ยอมรับถึงประสิทธิภาพในระดับสากล
ตลอดจนเป็นผลิตภัณฑ์ที่มีการวิจัยและพัฒนาอย่างต่อเนื่อง
สามารถสร้างมูลค่าเพิ่มให้กับธุรกิจของลูกค้าและบริษัทฯ หรือมีความแตกต่างจากคู่แข่ง

การจัดหาผลิตภัณฑ์เพื่อนำมาจำหน่าย
จะเป็นการซื้อผ่านบริษัทผู้ผลิตที่มีสาขาดำเนินงานในประเทศไทยเป็นหลัก
หากไม่มีจึงจะสั่งซื้อผ่านตัวแทนจำหน่าย กรณีจำเป็นต้องมีการสั่งซื้อผลิตภัณฑ์จากต่างประเทศ เช่น
ซอฟต์แวร์ซึ่งมักจะเป็นการสั่งซื้อจากประเทศสิงคโปร์ และสหรัฐอเมริกา
บริษัทจะดำเนินการทำสัญญาซื้อขายเงินตราต่างประเทศล่วงหน้าเพื่อลดความเสี่ยงจากการผันผวนของอัตราแลกเปลี่ยนเงินตราต่างประเทศ

กลยุทธ์การตลาด

การจำหน่ายผลิตภัณฑ์และบริการด้านไอทีในปีที่ผ่านมา จะแข่งขันในเรื่องของราคา
และประสิทธิภาพด้านบริการ ขณะที่ความแตกต่างในลักษณะสินค้ามีน้อย

การสร้างมูลค่าเพิ่มในสายตาลูกค้า ทำให้บริษัทฯ เน้นการขายโซลูชั่นด้านไอทีในแบบซิสเต็มส์
อินทิเกเตอร์ ซึ่งนำเสนอฮาร์ดแวร์ โซลูชั่น และบริการแบบครบวงจรในเวลาเดียวกัน

กลุ่มผลิตภัณฑ์ฮาร์ดแวร์

ในส่วนคอมพิวเตอร์ขนาดกลาง อุปกรณ์จัดเก็บข้อมูล และระบบค้าปลีก
ซึ่งจัดจำหน่ายผลิตภัณฑ์ตราไอบีเอ็มเป็นหลัก ในปีที่ผ่านมา
มีการเปิดตัวเทคโนโลยีใหม่ที่มีประสิทธิภาพสูงในราคาที่ถูกลง
แต่การตัดสินใจซื้อของลูกค้ายังให้ความสำคัญกับความเชี่ยวชาญของผู้ขาย
และประสิทธิภาพการบริการมากกว่าการแข่งขันด้านราคา ขณะที่คอมพิวเตอร์ส่วนบุคคล
จะเน้นการแข่งขันด้านราคาเป็นหลัก

บริษัทฯ จึงเน้นการนำเสนอเป็นโซลูชั่นทั้งฮาร์ดแวร์ ซอฟต์แวร์
ตลอดจนพัฒนาความเชี่ยวชาญของบุคลากรให้สามารถตอบสนองความต้องการของลูกค้า
เพื่อสร้างมูลค่าเพิ่มและความแตกต่างให้กับผลิตภัณฑ์และบริการมากกว่าการลดราคาเพียงอย่างเดียว

การเพิ่มช่องทางจัดจำหน่ายจากเดิมขายตรง เสริมด้วยการร่วมมือกับซัพพลายเออร์
และบริษัทผู้พัฒนาซอฟต์แวร์ในประเทศมากขึ้น
เพื่อนำเสนอโซลูชั่นที่สามารถขยายส่วนแบ่งตลาดไปยังลูกค้าในอุตสาหกรรมอื่น ๆ

การพัฒนาศูนย์สาธิตทางเทคโนโลยี ซึ่งแสดงการเชื่อมโยงการทำงานของเทคโนโลยีฮาร์ดแวร์
ซอฟต์แวร์ ระบบเครือข่าย หรือเทคโนโลยีไอพี เพื่อเป็นประโยชน์กับลูกค้าในการเรียนรู้
ทดสอบจนเห็นถึงประสิทธิภาพการใช้งานได้จริงและเป็นรูปธรรม
เพื่อความมั่นใจในการตัดสินใจลงทุนด้านไอทีของลูกค้า

กลุ่มผลิตภัณฑ์ซอฟต์แวร์โซลูชั่น

ปัจจุบัน บริษัทฯ
ได้รับการแต่งตั้งให้เป็นตัวแทนจำหน่ายซอฟต์แวร์สำเร็จรูปยี่ห้อชั้นนำไม่ต่างจากบริษัทไอทีอื่น ๆ
การสร้างความแตกต่างจากตัวแทนจำหน่ายที่มีอยู่ในตลาด ทำให้บริษัทฯ
เน้นในเรื่องของการพัฒนาบุคลากรให้เกิดความเชี่ยวชาญในตัวผลิตภัณฑ์
โดยต้องผ่านการอบรมและรับรองคุณวุฒิจากเจ้าของผลิตภัณฑ์
การจัดหาซอฟต์แวร์ให้ผู้บริโภคเลือกใช้ตามความต้องการได้มากขึ้นในระดับราคาที่แตกต่างกัน

นอกจากนี้ การที่ผู้พัฒนาซอฟต์แวร์มีการปรับชุดโมดูลการทำงานของซอฟต์แวร์ที่เล็กลง
เพื่อให้จัดจำหน่ายได้ในราคาถูกลง ทำให้บริษัทฯ
สามารถขยายฐานลูกค้าสู่ตลาดกลางและเล็กได้มากขึ้น

การจำหน่ายซอฟต์แวร์เพื่อการตัดสินใจทางธุรกิจ (Business Intelligence)
เพื่อช่วยลูกค้าในการดำเนินงานให้เกิดประสิทธิภาพ
การพัฒนาซอฟต์แวร์เพื่อเพิ่มประสิทธิภาพการทำงานให้สูงขึ้น
คาดว่าจะส่งผลให้ความต้องการในการใช้ฮาร์ดแวร์เพิ่มมากขึ้นตามไปด้วย

บริษัทฯ ยังมีการพัฒนาชุดซอฟต์แวร์บนพื้นฐานของเทคโนโลยีดอทเน็ทของไมโครซอฟท์
ซึ่งเป็นสินค้าที่มีคุณลักษณะเฉพาะเจาะจง เพื่อสร้างความแตกต่างและลดการแข่งขันได้

กลุ่มผลิตภัณฑ์วัสดุสิ้นเปลือง

เป็นตลาดที่มีการแข่งขันสูงทั้งด้านราคา และผู้ขายมากราย เริ่มมีสินค้าเลียนแบบ หรือสินค้าทดแทน
บริษัทจึงเน้นการจัดจำหน่ายสินค้าที่เป็นของแท้ มีคุณภาพ และสามารถจัดส่งได้รวดเร็ว

แนวโน้มภาวะอุตสาหกรรมและสภาพการแข่งขันในอนาคต

จากการคาดการณ์ของศูนย์วิจัยเศรษฐกิจและธุรกิจเพื่อการปฏิรูปซึ่งเปิดเผยว่า
เศรษฐกิจของประเทศไทยในปี 2553 จะกระเตื้องขึ้นจากภาคส่งออก การท่องเที่ยว
และการลงทุนในภาคเอกชน โดยแรงกดดันในเรื่องของเงินเฟ้อ น้ำมัน/ดอกเบี้ยแพง
ค่าเงินบาทที่ผันผวน การขาดเสถียรภาพทางการเงินจะลดลง

ทั้งนี้ การลงทุนภาคเอกชนจะขยายตัวถึง 2.7% ความเชื่อมั่นของผู้บริโภคจะเริ่มคืนสู่ภาวะปกติ
และการขยายตัวของการบริโภคจะสูงถึง 3.7% ซึ่งส่งผลให้จีดีพีขยายตัวประมาณ 2-3% ในปีหน้า

สำหรับภาคธุรกิจไอทีในปี 2553
จะมีแรงสนับสนุนจากงบโครงการไทยเข้มแข็งในส่วนของการพัฒนาโครงสร้างพื้นฐานเทคโนโลยีสารสนเทศ
อาทิ การพัฒนาคลื่นความถี่ 3G และไวร์แม์กซ์เพื่อลดการใช้ทรัพยากรเครือข่าย
ซึ่งนำไปสู่การจัดสรรเลขหมายโทรศัพท์มือถือใหม่ การออกมาตรฐานของอุปกรณ์โทรคมนาคม
การพัฒนาสถานีฐานสำหรับคลื่น 3G และไวร์แม็กซ์ รวมถึงตัวเครื่องโทรศัพท์มือถือ 3G

ในปีหน้าเครือข่ายอินเทอร์เน็ตพื้นฐานความเร็วสูง
หรือบรอดแบนด์จะมีบทบาทมากขึ้นในการพัฒนาเครือข่ายด้านไอที
จะเห็นได้จากการขับเคลื่อนแผนแม่บทไอซีที ฉบับที่ 2 ในปี 2553 ที่กำหนดเป้าหมายให้ 50%
ของครัวเรือน หรือต้องมีเครื่องคอมพิวเตอร์พีซีอย่างน้อย 4 ล้านเครื่อง
สามารถติดต่อสื่อสารด้วยอินเทอร์เน็ตบรอดแบนด์
การส่งเสริมโครงการบรอดแบนด์ควบคู่กับโครงการคอมพิวเตอร์ราคาถูก เป็นต้น

การส่งเสริมโครงการพัฒนาอินเทอร์เน็ตพื้นฐานความเร็วสูง (บรอดแบนด์) ที่นำไปสู่การสร้างระบบ
e-Government, e-Education, e-Commerce, e-Health, IPTV (Internet Protocol
TV) ทำให้ต้องมีการลงทุนในเรื่องของระบบเครือข่ายและคอมพิวเตอร์ฮาร์ดแวร์
ซอฟต์แวร์ที่เพิ่มขึ้นในการสร้างเครือข่ายดังกล่าว

การพัฒนาคลื่นความถี่ไวร์แม็กซ์ที่เป็น Broadband Wireless Access เพื่อรองรับระบบ VoIP
และขยายการใช้งานไปยังพื้นที่ที่ไม่สามารถใช้งาน ADSL หรืออินเทอร์เน็ตผ่านสายโทรศัพท์ได้
ซึ่งจะทำให้ผู้ใช้สามารถเข้าถึงเทคโนโลยีไอทีได้มากขึ้น โดยขณะนี้ทางบริษัทอินเทล และฟูจิตซึ
เตรียมพัฒนาชิบเซ็ตไวร์แม็กซ์สำหรับใช้ในเครื่องลูกข่าย โน้ตบุ๊ค และพีดีเอ
เพื่อรองรับการสื่อสารข้อมูลอัตราความเร็วสูงขณะเคลื่อนที่รวมทั้งจะมีการพัฒนาแอพพลิเคชั่นมาใช้ร่วมด้วย

ส่วนแนวโน้มเทคโนโลยีในปีหน้าโดยความเห็นของการ์ทเนอร์และเบอร์ตันกรุ๊ป จะมีทิศทางที่น่าสนใจ
4-5 ประเด็น คือ

ตลาดไอทีในปีหน้าเป็นของผู้บริโภค (Consumerism of Technology)
โดยผลิตภัณฑ์หรือบริการที่ออกสู่ตลาดต้องยึดความต้องการของผู้ซื้อเป็นหลัก
การขยายแนวคิดการพัฒนาระบบไอทีในแบบเวอร์ช่วลไลเซชั่น (IT Virtualization)
เพื่อให้องค์กรควบคุมต้นทุนได้จากการบริหารจำนวนเซิร์ฟเวอร์และซอฟต์แวร์ไลเซนซ์ที่ลดลง
และนำไปสู่การพัฒนาระบบซอฟต์แวร์ในลักษณะ SaSS (Software as a Service)
ระบบเครือข่ายไร้สาย (A Wireless’s World) ทีจะกลายเป็นมาตรฐานการสื่อสารในอนาคต
การลงทุนระบบอินฟราสตรัคเจอร์ที่มีขีดความสามารถในการส่งข้อมูลแบบเรียลไทม์ (Real Time
Infrastructure) รวมทั้งการเปลี่ยนแปลงของเว็บเทคโนโลยีที่กำลังก้าวจาก Web 2.0 ไปเป็น
Web 3.0

ด้วยวิสัยทัศน์ของผู้บริหารที่คาดการณ์ล่วงหน้าถึงความเปลี่ยนแปลงทางเทคโนโลยีที่เกิดขึ้น
ได้เตรียมการล่วงหน้าในการนำเสนอโซลูชั่นทั้งฮาร์ดแวร์และซอฟต์แวร์ซึ่งสะท้อนแนวคิดด้านเวอร์ช่วลไลเซชั่น
และบริการไอทีแบบ SaSS การนำเสนอสินค้าและเน็ทเวิร์คที่เกี่ยวกับเทคโนโลยีไอพี อย่างไรก็ตาม
บริษัทฯ ยังคงติดตามและนำเสนอความก้าวหน้าทางเทคโนโลยีให้กับลูกค้าก่อนคู่แข่งรายอื่น ๆ
ตลอดจนพัฒนาบุคลากรในการเรียนรู้เทคโนโลยีใหม่ ๆ อย่างสม่ำเสมอ
เพื่อสร้างจุดแข็งในการดำเนินธุรกิจ

สัญญาสำคัญที่เกี่ยวข้องในการดำเนินธุรกิจ

เนื่องจากบริษัทและบริษัทย่อยในกลุ่มเกือบทั้งหมดเป็นตัวแทนจำหน่ายสินค้าจากผู้ผลิตในต่างประเทศ
ดังนั้น สัญญาจึงเป็นในรูปของการแต่งตั้งตัวแทนจำหน่ายโดยมีรายละเอียดของคู่สัญญาดังต่อไปนี้

1. บริษัท เมโทรซิสเต็มส์คอร์ปอเรชั่น จำกัด (มหาชน)

+------------------+--------------------------+-----------------------+
| คู่สัญญา /          | อายุสัญญา                  | ลักษณะสัญญา             |
| ประเภทสัญญา       |                          |                       |
+------------------+--------------------------+-----------------------+
| 1.  IBM          | 2 ปี (31 มีนาคม 2552       | เป็นสัญญาแต่งตั้งตัวแทนจำ   |
|     (Thailand)   | -2554)                   | หน่ายสินค้ากลุ่มซิสเต็มส์เอ็กซ์ |
|     Co., Ltd. /  | เมื่อครบกำหน               | เค                    |
|     Partner      | ดจะต่ออายุสัญญาอัตโนมัติคราวละ | รื่องคอมพิวเตอร์ระบบค้าปลีก |
|     Agreement    | 2                        | อุปกรณ์ที่ใช้ในกิจการธนาคาร |
|                  | ปียกเว้น                   | และบริการ              |
|                  | ฝ่ายใดฝ่ายหนึ่งจะแจ้งการยกเลิก |                       |
|                  | สัญญาเป็นลายลักษณ์อักษรล่วงหน้า |                       |
|                  | 3 เดือน                   |                       |
+------------------+--------------------------+-----------------------+
| 2.  IBM          | 2 ปี (มีนาคม 2551 -2553)   | เป็นสัญญาแต่งตั้งตัวแทน     |
|     (Thailand)   | เมื่อครบกำหน               | จำหน่ายสินค้ากลุ่มซิสเต็มส์ไอ |
|     Co., Ltd./   | ดจะต่ออายุสัญญาอัตโนมัติคราวละ | ซิสเต็มส์พี หน่วยเก็บข้อมูล   |
|     Partner      | 2                        | และเครื่องพิมพ์           |
|     Agreement    | ปียกเว้น                   |                       |
|                  | ฝ่ายใดฝ่ายหนึ่งจะแจ้งการยกเลิก |                       |
|                  | สัญญาเป็นลายลักษณ์อักษรล่วงหน้า |                       |
|                  | 3 เดือน                   |                       |
+------------------+--------------------------+-----------------------+
| 3.  IBM          | 2 ปี (กรกฎาคม 2552 -      | เป็นสัญ                 |
|     Singapore    | มิถุนายน 2554)             | ญาแต่งตั้งตัวแทนจำหน่ายและ |
|     Pte., Ltd ./ | เมื่อครบกำหน               | ให้บริการสินค้ากลุ่มซอฟต์แวร์ |
|     Partner      | ดจะต่ออายุสัญญาอัตโนมัติคราวละ | ได้แก่ โลตัส             |
|     Agreement    | 2 ปี                      | ไอบีเอ็มและทิโวลี         |
|                  | ยกเว้น                    |                       |
|                  | ฝ่ายใดฝ่ายหนึ่งจะแจ้งการยกเลิก |                       |
|                  | สัญญาเป็นลายลักษณ์อักษรล่วงหน้า |                       |
|                  | 3 เดือน                   |                       |
+------------------+--------------------------+-----------------------+
| คู่สัญญา /          | อายุสัญญา                  | ลักษณะสัญญา             |
| ประเภทสัญญา       |                          |                       |
+------------------+--------------------------+-----------------------+
| 4.  IBM          | ไม่ระบุ                    | เป็นสัญญาแต่งตั้งตัวแ       |
|     Singapore    |                          | ทนจำหน่ายซอฟต์แวร์คอกนอส |
|     Pte., Ltd ./ |                          |                       |
|     Partner      |                          |                       |
|     Agreement    |                          |                       |
+------------------+--------------------------+-----------------------+
| 5.               | ไม่ระบุ                    | เป็นส                  |
|  Hewlett-Packard |                          | ัญญาแต่งตั้งตัวแทนจำหน่ายสิน |
|     Thailand     |                          | ค้ากลุ่มคอมพิวเตอร์ส่วนบุคคล |
|     Ltd. /       |                          | เครื่องพิมพ์ หน่วยเก็บข้อมูล  |
|     Authorized   |                          | และวัสดุสิ้นเปลือง         |
|     Dealer       |                          |                       |
|     Agreement    |                          |                       |
+------------------+--------------------------+-----------------------+
| 6.  Canon        | 2 ปี (มกราคม 2551 ถึง      | เครื่องพิมพ์ (อิงค์เจ็ท      |
|     Marketing    | มกราคม 2553)             | เลเซอร์เจ็ท สแกนเนอร์)   |
|     (Thailand) / |                          | และหมึกสำหรับเครื่องพิมพ์   |
|                  |                          |                       |
| สัญญาตั้งผู้แทนจำหน่าย |                          |                       |
+------------------+--------------------------+-----------------------+
| 7.  Microsoft    | 1 ปี (กันยายน 2552 -สิงหาคม | เป็นสัญญาแต่งตั้งตัวแทนจ    |
|     Regional     | 2553)                    | ำหน่ายซอฟต์แวร์ไมโครซอฟท์ |
|     Sales        |                          |                       |
|     Corporation, |                          |                       |
|     Singapore /  |                          |                       |
|     Microsoft    |                          |                       |
|     Channel      |                          |                       |
|     Agreement    |                          |                       |
+------------------+--------------------------+-----------------------+
| 8.  SolidWorks   | 2 ปี (กุมภาพันธ์ 2551 -      | เป็นสัญญาแต่งตั้งตัวแทนจำ   |
|     Corporation, | มีนาคม 2553)              | หน่ายผลิตภัณฑ์ของโซลิดเวิร์ค |
|     USA /        |                          | (Solidworks)          |
|     Software     |                          |                       |
|     Reseller     |                          |                       |
|     Agreement    |                          |                       |
+------------------+--------------------------+-----------------------+
| 9.  Epson        | 1 ปี (เมษายน 2552 – มีนาคม | เป็นสัญญาแต่งตั้งตัวแท      |
|     Thailand /   | 2553)                    | นจำหน่ายสินค้าวัสดุสิ้นเปลือง |
|                  |                          |                       |
| Distributionship |                          |                       |
|     Agreement    |                          |                       |
+------------------+--------------------------+-----------------------+